proxectonos/corpus_dominio_legal_administrativo_tmp huggingface dataset:
04/02/2015 | Administración LocalMunicipal
Miño
Aprobación do padrón da taxa municipal de saneamento e subministro de auga correspondente ó cuarto trimestre do exercicio 2014

Mediante decreto da concelleira delegada da área de urbanismo, facenda e persoal, de data 27 de xaneiro de 2015, aprobouse o padrón da taxa municipal de saneamento e de subministro de auga correspondente ó cuarto trimestre do exercicio 2014, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante a o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de non se presentaren reclamacións, considerarase definitivamente aprobado. Miño, 27 de xaneiro de 2015. O alcalde Jesús Veiga Sabín
04/02/2015 | Administración LocalMunicipal
Cee
Formalización contrato administrativo para a realizacion da obra posta en funcionamento da Casa da Cultura de Cee.- 2.ª fase

a) Organismo: Concello de Cee b) Dependencia que tramita o expediente: Secretaría. c) Número de expediente: 2014/C003/000006 a) Tipo de contrato: contrato de obra b) Descripción do obxecto: “ POSTA EN FUNCIONAMENTO DA CASA DA CULTURA DE CEE.- 2ª FASE” c) Lote: – d) Boletín ou diario oficial e data de publicación do anuncio de licitación: INVITACIÓN EMPRESAS a) Tramitación: urxente b) Procedemento: procedemento negociado sen publicidade c) Forma: – 4. Orzamento base de licitación: 73.901,51 € (IVE engadido) a) Data: Resolución da Alcaldía de data do 20 de xaneiro de 2015. b) Contratista: CONSTRUCCIONES DANIEL OGANDO, S. L. c) Importe de adxudicación: 73.801,51€ IVE incluido. a) Data de formalización: 21 de xaneiro de 2015 b) Contratista: CONSTRUCCIONES DANIEL OGANDO, S. L. c) Importe adxudicación: 73.801,51 IVE incluido. Cee, 26 de xaneiro de 2015 A alcaldesa, Zaira Rodríguez Pérez
04/02/2015 | Administración LocalMunicipal
Mugardos
Emprazamento procedemento abreviado 378/2014

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo Número 1 de Ferrol, D. Marcos Maria Boussatta Urgoitia, interpuxo recurso contencioso-administrativo contra a Resolución da Alcaldía do concello de Mugardos núm.206/2014, de data 5 de marzo de 2014. Polo exposto emprázase a todo o que fose interesado no procedemento para que poida comparecer e comparecer no prazo de nove (9) días ante o Xulgado do Contencioso-Administrativo Único de Ferrol, rúa Coruña nº 55, 2ª planta, 15.402 Ferrol. Mugardos, 27 de xaneiro de 2014 O ALCALDE, Asdo) XOSÉ FERNÁNDEZ BARCIA.
04/02/2015 | Administración LocalMunicipal
Malpica de Bergantiños
Secretaría
Delegación Alcaldía

ANUNCIO Delegación de Alcaldía En data de 26 de xaneiro de 2015 ditouse a resolución n.º 31 /2015 que a continuación se transcribe: “RESOLUCIÓN DE ALCALDÍA N.º 31/2015 Por ter que ausentarme da Alcaldía dende o día 28 de xaneiro a 31 de xaneiro de 2015 ( ambos inclusive), de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO.–Delegar as funcións da Alcaldía durante os citados días no 1.º Tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO.–Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” Malpica de Bergantiños, a 26 de xaneiro de 2015. O alcalde Asdo.: Eduardo José Parga Veiga
04/02/2015 | Administración LocalMunicipal
Monfero
Alcalde en funcións

En cumprimento do establecido polos arts.44 e 47 do Real Decreto 2468/1986, de 28 de novembro, faise público que con data 16-01-2015, dictouse resolución da Alcaldía, pola cal se delega en D. Hector Rene Grasa Flamarich, primeiro Tenente de Alcalde, a totalidade das funcións da Alcaldía, nos termos do artigo 23.3 Lei 7/1985, do 2 de abril, Reguladora das Bases do Réxime Local, desde o 19 de xaneiro de 2015 e mentres a situación de enfermidade impida acudir ao Concello ao Sr. Alcalde – Presidente. Monfero, 26 de xaneiro de 2015 O Alcalde en funcións Hector Rene Grasa Flamarich
04/02/2015 | Administración LocalMunicipal
Monfero
Revogación de acordos e recuperación de competencias do Pleno do Concello

ANUNCIO O Pleno desta Corporación, na sesión ordinaria celebrada o día 10 de xaneiro de 2015, adoptou, entre outros, o seguinte acordo, cuxa parte dispositiva di: “3.–REVOGACIÓN DE ACORDOS E RECUPERACIÓN DE COMPETENCIAS DO PLENO DO CONCELLO 2.1.–Revocar o acordo plenario de 24 de xuño de 2011, de delegación parcial de competencias plenarias en materia de contratación, adxudicación de concesións sobre os bens da Corporación e de adquisición de bens inmobles e dereitos suxeitos á lexislación patrimonial, de tal forma que o Pleno da Corporación recupera as seguintes competencias: As competencias como órgano de contratación de toda clase cando o importe do contrato supere o 10 por 100 dos recursos ordinarios do orzamento ou 6.000.000,00 de euros, incluídas as de Plans Provinciais, e as de carácter plurianual, cando a súa duración sexa superior a catro anos ou o importe acumulado de todas as súas anualidades supere a porcentaxe indicada, referida aos recursos ordinarios do orzamento do primeiro exercicio, ou a contía sinalada. A adxudicación de concesións sobre bens da Corporación e a adquisición de bens inmobles e dereitos suxeitos a lexislación patrimonial así como o alleamento do patrimonio cando o seu valor supere o 10 por 100 dos recursos ordinarios do orzamento ou 3.000.000,00 de euros, ou o seu prazo exceda dos catro anos, e a dos bens declarados de valor histórico-artístico calquera que sexa o seu valor.2.2.–Abrir un período de exposición pública de 30 días hábiles, desde a publicación deste acordo no B. O. da Provincia da Coruña, para o coñecemento xeral e a presentación de alegacións, no seu caso.2.3.–Este acordo elevarase automaticamente a definitivo no caso de que non se presentase ningunha alegación e, noutro caso, a Corporación resolverá o que proceda. Monfero, 7 de xaneiro de 2015.–O alcalde, Benjamín Modesto Rodríguez Abad-------” Monfero, 27 de xaneiro de 2015. O alcalde en funcións Alejandro Omar Parasca Fugaru
20/02/2015 | Administración LocalMunicipal
Noia
Secretaría
Edicto Bernardo Perdomo Herrera

Intentada a notificación persoal a D. Angel Alfonso Del Roj Reffas, esta non se puido practicar por ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administración públicas e procedemento administrativo común, á publicación do presente anuncio, co fin de notificarlle ao interesado que con data 28 de outubro de 2014 o concelleiro delegado de urbanismo resolveu iniciar expediente sobre declaración de caducidade da licenza outorgada con data 10 de setembro de 2012 a D. Bernardo Perdomo Herrera, para apertura de establecemento do local situado na R/Frai Lois Rodríguez, baixo, para desenvolver a actividade de discoteca epígrafe 2.6.2 (cun aforo de 250 persoas) Exp.9/12 CT-AC. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 11 de febreiro de 2015 O alcalde Asdo. Rafael García Guerrero
20/02/2015 | Administración LocalMunicipal
Noia
Secretaría
Edicto Perfecto Suárez Pérez

Intentada a notificación persoal, esta non se puido practicar por ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 28 de xaneiro de 2015 a concelleira delegada de comercio, industria e turismo incoa expediente administrativo de extinción de autorización de ocupación de dominio público para a instalación de posto de venda ambulante, pola ausencia na instalación do posto do que é titular os domingos na Zona de San Lázaro durante máis de catro mercados do domingo. Outórgase un prazo de dez días hábiles para formular alegacións na defensa dos seus dereitos e intereses. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 12 de febreiro de 2015 O alcalde Asdo. Rafael García Guerrero
20/02/2015 | Administración LocalMunicipal
A Capela
Padrón de contribuíntes correspondente ao mes de xaneiro exercicio 2015 do SAF-dependencia e o período de pagamento en voluntaria

ANUNCIO Por resolución desta Alcaldía do día 11 de febreiro de 2015, aprobouse o padrón de contribuíntes correspondente ao mes de xaneiro do exercicio 2015 da taxa de prestación do Servizo de Axuda no Fogar-Dependencia e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 12 de febreiro de 2015. O alcalde Manuel Meizoso López
20/02/2015 | Administración LocalMunicipal
Noia
Secretaría
Anuncio de notificación por comparecencia

Recadación Municipal ANUNCIO PARA NOTIFICACION POR COMPARECENCIA (Arts.112 LXT e 59 LRXAPEPAC) De conformidade co disposto no art.112 da Lei 58/2003, do 17 de decembro, xeral tributaria, intentada a notificación ó interesado ou ó seu representante en diferentes ocasións, senque fose posible practicala por causas non imputables ó Concello de Noia, ponse de manifesto, mediante o presente anuncio, que están pendentes de notificar os actos administrativos de: NOTIFICACION DE LIQUIDACIÓNS TRIBUTARIAS, dos interesados cuios datos se especifican na seguinte relación: AVELINO JAVIER AZPIROZ HOLERGA N.º N.º Notif. Exerc. N. I. F. Suxeito pasivo C. Trib. Descrip. Obxeto Trib. Imp. total 1 2014 1401092230 XXXXXXXXX AMADO TAJES CARLOS RESERVAS TRVA PINTOR XENARO CARRERO 1 68,73 Piso:00 2 2014 1401217275 XXXXXXXXX CAMPOS SUAREZ DOLORES PLUS RUA XOSE FERNANDEZ DA PONTE 79,99 Esc:2 Piso:02 Pta: C 3 2013 1301204381 XXXXXXXXX GACIÑO FERNANDEZ ISOLINA IBI RUA SOSFREIXOS Esc:2 Piso:03 58,63 Pta: CN 4 2013 1301204382 XXXXXXXXX GACIÑO FERNANDEZ ISOLINA IBI RUA SOSFREIXOS Esc:2 Piso:03 57,30 Pta: CN 5 2013 1301204758 XXXXXXXXX GACIÑO FERNANDEZ ISOLINA IBI RUA SOSFREIXOS Esc:2 Piso:03 110,63 Pta: CN 6 2014 1401225397 XXXXXXXXX HERNANDEZ SANLUIS PEDRO ICIO RUA OVIEDO ARCE 28 Esc: T Piso: OD 2,10 Pta: OS 7 2014 1401225422 XXXXXXXXX HORTA AMENEIRO ANTONIO ICIO LUGAR BARQUIÑA (A) (ENT) 5 Esc: T 80,22 Piso: OD Pta: OS 8 2014 1401217276 XXXXXXXXX LOPEZ CAMPOS MARIA DOLORES PLUS RUA XOSE FERNANDEZ DA PONTE 79,99 Esc:2 Piso:02 Pta: C 9 2014 1401225427 XXXXXXXXX SALANOVA MARTINEZ MANUEL ICIO RUA CONDESA 33 Esc: T Piso: OD 35,88 ANGEL Pta: OS 10 2014 1401092225 XXXXXXXXX SANMARTIN DIZ DANIEL RESERVAS RUA SAN BERNARDO 25 196,35 En virtude do anterior, cítase ós suxeitos pasivos, obrigados tributarios indicados, ou representantes debidamente acreditados, para que comparezan nas oficinas do Servicio de Recadación do Concello de Noia (rúa Rosalía de Castro, 2 - 15200 NOIA), de luns a venres, en horario de 9.00 a 14.00 horas, para os efectos de practicar as notificacións dos actos administrativos referenciados. Se lles concede para iso un prazo de QUINCE DÍAS HÁBILES, contados dende o seguinte ó da publicación deste anuncio no Boletín Oficial da Provincia, advertíndolles que transcorrido o dito prazo sen haberse personado, entenderase producida a NOTIFICACIÓN a tódolos efectos legais dende o día seguinte ó do vencemento do prazo sinalado. NOIA, a 30 de enero del 2015. O ALCALDE-PRESIDENTE Asdo.: Rafael García Guerrero
20/02/2015 | Administración LocalMunicipal
A Coruña
Secretaría Xeral
Información pública

EDICTO Iníciase a incoación de expedientes para dar de baixa no Padrón de Habitantes do Concello da Coruña os/as seguintes cidadáns/ás aos/ás que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que dispoñerá dun prazo de 15 días desde a súa notificación. Todo isto de acordo co que establecen o art.72 do RD 2612/1996, que modifica o RD 1690/1986; o Regulamento de Poboación e Demarcación Territorial das Entidades Locais; e a Resolución da Subsecretaría do 5 de abril. A Coruña, 28 de enero de 2015. LA TENIENTE DE ALCALDE CONCEJALA DELEGADA Fdo.: Rosa M.ª Gallego Neira
20/02/2015 | Administración LocalMunicipal
Mugardos
Padróns do servizo de axuda no fogar do mes de xaneiro de 2015: prestación básica e dependencia

A resolución da Alcaldía 0106/2015 do 11/02/2015 aprobou os padróns fiscais correspondentes ao mes de xaneiro do exercizo 2015 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses, do día 15/02/2015 ata o 15/04/2015. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 11 de febreiro de 2015 O alcalde Xosé Fernández Barcia
20/02/2015 | Administración LocalMunicipal
Carballo
Liquidacións do imposto sobre o incremento do valor dos terreos (relación IIVT01/15)

CITACIÓN POR COMPARECENCIA (ART.112 L. X. T.58/2003) NOTIFICACIÓN POR COMPARECENCIA DE LIQUIDACIÓNS EN CONCEPTO DE IMPOSTO SOBRE O INCREMENTO DO VALOR DOS TERREOS, CORRESPONDENTES Á RELACIÒN IIVT01/15-LIQUID. XI e IV PLUSVALIA. Intentada por duas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS - PLUSVALÍAS (relación IIVT01/15-LIQUID. XI e IV PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuintes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas Oficinas de Servizos Económicos (Xestión Tributaria) deste Concello, sitas no terceiro andar da Casa do Concello (Praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial Provincial, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, Xeral Tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na Sección Terceira do Capítulo II do Título III (arts.109-112) da Lei 58/2003, Xeral Tributaria. Carballo, 13 de febreiro de 2015. O alcalde Asdo.: D. Evencio Ferrero Rodríguez
20/02/2015 | Administración LocalMunicipal
Val do Dubra
Anuncio de expediente de baixa de oficio no padrón de habitantes

ANUNCIO EXPEDIENTE PARA BAIXA DE OFICIO NO PADRÓN MUNICIPAL DE HABITANTES Tendo coñecemento esta Alcaldía de que as persoas que se relacionan a continuación non residen no domicilio no que figuran inscritos na folla padroal ou neste municipio e con base no establecido no artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo, e visto que tentadas as notificacións individuais non se puideron levar a cabo, comunícase que: – Procedeuse á incoación de oficio do expediente para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. – Faise público este anuncio e concédeselle aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportuna, acreditando que é neste ou noutro municipio no que residen o maior número de días ao ano. O expediente con toda a súa documentación pode ser consultado no Departamento de Estatística do Concello de Val do Dubra. Val do Dubra, 12 de febreiro de 2015. O alcalde Ramón Camilo Varela Mariño
20/02/2015 | Administración LocalMunicipal
Ferrol
Tesourería
Notificación de expedientes de compensación

TESOURARÍA Edicto de notificación por comparecencia de expedientes de compensación Téndose intentado a notificación en dúas ocasións a través de carta certificada, con acuse de recibo ao obrigado tributario ou, no seu caso, ao seu representante da resolución do Concelleiro delegado de Facenda ao expediente de compensación iniciado de oficio por este Concello, e sendo devolta por Correos tras dous intentos de notificación, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ao obrigado tributario ou ao seu representante, para que compareza no Excmo. Concello de Ferrol sito na praza de Armas, s/n, Ferrol (horario de atención ó público de 9.00 a 13.30 horas), no prazo de 15 días naturais, contados a partires do día seguinte ao da publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ao do vencemento do prazo sinalado. Ferrol, 9 de febreiro 2015. O concelleiro delegado de Facenda Asdo.: Alejadro Langtry Caínzos
20/02/2015 | Administración LocalMunicipal
Carballo
Liquidacións de lixo vivenda (relación LXV14/02-altas lixo vivenda 2013)

CITACIÓN POR COMPARECENCIA (ART.112 L. X. T.58/2003) NOTIFICACION POR COMPARECENCIA DE LIQUIDACIONS EN CONCEPTO DE LIXO VIVENDA CORRESPONDENTES Á RELACIÓN LXV14/02-ALTAS LIXO VIVENDA 2013. Intentada por dúas veces a notificación das liquidacións correspondentes a LIXO VIVENDA 2013 (relación LXV14/02-ALTAS LIXO VIVENDA), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuíntes que máis abaixo se relacionan, sen que poidesen ser relizadas por causas non imputables a esta Administración, cítase aos interesados para que comparezan nas oficinas dos Servizos económicos (xestión tributaria) deste Concello, sitas no terceiro andar do Concello (praza do Concello, número 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “LIXO VIVENDA”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a todos os efectos legais ao día seguinte ao do vencimento do sinalado no prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o su dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na seción terceira do capítulo II do Título III (artigos 109-112), da Lei 58/2003, xeral tributaria. Carballo, 13 de febreiro de 2015. O alcalde Asdo.: D. Evencio Ferrero Rodríguez
20/02/2015 | Administración LocalMunicipal
Ferrol
Tesourería-Recadación
Edicto notificación requerimento para designación de bens ao debedor

Faise público que o Concello de Ferrol mediante o presente edicto notificalles O REQUERIMENTO PARA DESIGNACIÓN DE BENS, aos suxeitos pasivos que figuran como debededores nesta Administración, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento Xeral de Recadación, aprobado por Real Decreto 939/2005, de 29 de xullo. Transcorreron os prazos sinalados no artigo 62.5 da Lei 58/2003, de 17 de decembro, Xeral Tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, requírese ao debedor para que presente información relativa aos bens e dereitos da súa propiedade, que garantan con eficacia e prontitude o importe da débeda tributaria perseguida. De conformidade co estipulado no artigo 112 da Lei 58/2003, de 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas desta Recadación Municipal, situadas na Casa do Concello, no expediente executivo que se segue respecto deles. Transcorridos quince días naturales dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. De non atender este requerimento, nin realizar o ingreso da débeda tributaria, procederase sin máis ao embargo dos seus bens en función da información existente nesta Administración tributaria. Este edicto publicarase no taboleiro de anuncios do Excmo. Concello de Ferrol, e no Boletín Oficial da Provincia, en cumprimento do establecido nos artigos 112 da Lei xeral Tributaria. Ferrol, 4 de febreiro de 2015 A recadadora Asdo. Mª Jesús Vila Bocija
20/02/2015 | Administración LocalMunicipal
Vedra
Secretaría-Intervención
Aprobación definitiva do orzamento municipal exercicio 2015

ORZAMENTO PARA O EXERCICIO 2015 EDICTO APROBACIÓN DEFINITIVA Aprobado definitivamente o Orzamento municipal para o exercicio económico de 2015, en virtude do acordo adoptado polo Pleno da Corporación en sesión celebrada o día 29 de decembro de 2014 e transcorrido o prazo da súa exposición ao público sen que se presentaran reclamacións; para cumprir o disposto no artigo 169.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, faise público o seguinte: I. O devandito Orzamento ascende, no estado de Gastos á cantidade de TRES MILLÓNS SETECENTOS SESENTA E CATRO MIL CENTO VINTE E DOUS (3.774.122,00) EUROS e no estado de Ingresos á contía de TRES MILLÓNS OITOCENTOS CINCUENTA E SEIS MIL (3.856.000,00) EUROS, correspondendo a cada capítulo as cantidades que deseguido se detallan: ESTADO DE GASTOS ESTADO DE INGRESOS II. Na referida sesión, tamén se acordou aprobar o cadro de persoal e a relación de postos de traballo desta Corporación que, de acordo co establecido no artigo 127 do Real Decreto Lexislativo 781/1986, de 18 de abril, reprodúcense deseguido: CADRO DE FUNCIONARIOS DE CARREIRA HABILITACIÓN NACIONAL: ESCALA DE ADMINISTRACIÓN XERAL: ESCALA DE ADMINISTRACIÓN ESPECIAL: POSTOS DE TRABALLO DE PERSOAL LABORAL PERSOAL LABORAL FIXO: PERSOAL LABORAL POR TEMPO INDEFINIDO: III. O Orzamento municipal para o exercicio 2015, entrará en vigor unha vez producida a presente publicación, conforme prevé o artigo 169.5 do citado texto refundido da Lei Reguladora das Facendas Locais. IV. Contra a aprobación definitiva do citado orzamento, poderá interpoñerse directamente recurso contencioso-administrativo perante o tribunal e na forma e prazos que establece a estes efectos a Lei 29/1998, do 13 de xullo, reguladora da Xurisdición Contencioso-Administrativa, sen que dita interposición implique, por si mesma, a suspensión da aplicación do Orzamento definitivamente aprobado. Vedra, 11 de febreiro de 2015. O ALCALDE Carlos Martínez Carrillo
20/02/2015 | Administración LocalMunicipal
Zas
Edicto de padrón de habitantes

EDICTO Padrón de habitantes Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asÍ co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. En Zas, a 11 de febreiro do 2015. O ALCALDE MANUEL MUIÑO ESPASANDÍN
20/02/2015 | Administración LocalMunicipal
A Coruña
Secretaría Xeral
Información pública

EDICTO Iníciase a incoación de expedientes para dar de baixa no padrón de habitantes do Concello da Coruña os/as seguintes cidadáns/ás aos/ás menores de idade que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que dispoñerá dun prazo de 15 días desde a súa notificación. Todo isto de acordo co que establecen o art.72 do RD 2612/1996, que modifica o RD 1690/1986; o Regulamento de Poboación e Demarcación Territorial das Entidades Locais; e a Resolución da Subsecretaría do 5 de abril. A Coruña, 9 de febrero de 2015. LA TENIENTE DE ALCALDE CONCEJALA DELEGADA Fdo.: Rosa M.ª Gallego Neira
20/02/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Orzamento xeral consolidado para o exercicio 2015

Na sesión plenaria celebrada o día 19 de decembro de 2014, a Corporación provincial acordou tomar coñecemento do estado de consolidación do Presuposto provincial e do Presuposto do Consorcio Provincial contra Incendios e Salvamento da Coruña para o exercicio 2015, que presenta o seguinte resumo por capítulos: Os presupostos que integran o presuposto consolidado son: A) O presuposto da Deputación provincial que presenta o seguinte resumo por capítulos: B) O presuposto do Consorcio Provincial contra Incendios e Salvamento da Coruña: O que se pon de manifesto para xeral coñecemento e para dar cumprimento ao establecido no artigo 8 da Lei 19/2003, do 9 de decembro, de transparencia, acceso á información pública e bo goberno. A Coruña, 4 de febreiro de 2015 O PRESIDENTE O SECRETARIO XERAL Diego Calvo Pouso José Luis Almau Supervía
20/02/2015 | Administración LocalMunicipal
Ferrol
Tesourería-Recadación
Edicto notificación embargo de contas bancarias

Faise público que o Concello de Ferrol mediante o presente edicto notificalles a dilixencia de embargo de contas bancarias, aos suxeitos pasivos que figuran como debededores neste organismo, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento Xeral de Recadación, aprobado por Real Decreto 939/2005, de 29 de xullo. Transcorreron os prazos sinalados no artigo 62.5 da Lei 58/2003, de 17 de decembro, Xeral Tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, e declaráronse embargados os saldos das contas bancarias correspondentes. De conformidade co estipulado no artigo 112 da Lei 58/2003, de 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas da Recadación Municipal, situadas na Casa do Concello, no expediente executivo que se segue respecto deles. Transcorridos quince días naturales dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Contra a presente dilixencia de embargo, e só polos motivos taxados do artigo 170.3 da Lei xeral tributaria, poderá interpoñerse recurso de reposición ante a Tesoureira municipal no prazo dun mes a contar dende o día seguinte ao da comparecencia e, se esta non tivese lugar, dende o día seguinte á que esta se entenda producida. Transcorrido un mes, dende a interposición do recurso, sen recaer resolución expresa, entenderase desestimado e quedará aberta a vía contencioso-administrativa. Este recurso poderase interpoñer perante o Xulgado do Contencioso Administrativo nos termos e prazos establecidos na Lei reguladora da Xurisdicción Contencioso Administrativa no seu artigo 46 (Lei 29/1998 de 13 de xullo). Non obstante poderase interpoñer calquera outro recurso que se estime procedente. Advírtese de que o procedemento de constrinximento, aínda que se interpoña recurso, unicamente se suspendera nos casos establecidos nos artigos 14.2. i) da Lei reguladora das facendas locais aprobada por Real Decreto Lexislativo 2/2004, de 5 de marzo, e 165 da Lei Xeral TRibutaria. Este edicto publicarase no taboleiro de anuncios do Excmo. Concello de Ferrol, e no Boletín Oficial da Provincia, en cumprimento do establecido nos artigos 112 da Lei xeral tributaria e 103 do Regulamento Xeral de Recadación. Ferrol, 4 de febreiro de 2015 A recadadora Asdo. Mª Jesús Vila Bocija
20/02/2015 | Administración LocalMunicipal
A Coruña
Tesourería. Departamento de Recadación
Edicto de citación para notificación de dilixencia de embargo de contas abertas en entidades depósito

EDICTO DE CITACIÓN PARA A NOTIFICACIÓN DE EMBARGO DE DIÑEIRO EN CONTAS ABERTAS EN ENTIDADES DE DEPÓSITO Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos contribuíntes que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, da dilixencia de embargo de contas correntes e de aforro, ditada no curso dos expedientes administrativos que lles afectan, iniciados por esta Recadación, en cuxa execución foron embargados os saldos efectivos identificados nos respectivos expedientes. PRAZO DA COMPARECENCIA: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. LUGAR DA COMPARECENCIA: Oficinas da Recadación Municipal do Excmo. Concello da Coruña, situadas na r/ Franxa, 20-baixo, en horario de 08.00 a 14.00 horas. RECURSOS: Contra a resolución que se traslada cabe interpor, con carácter potestativo, recurso de reposición ante o Sr. Tesoureiro, no prazo DUN MES contado a partir do día seguinte ao da recepción da presente notificación ou, no seu caso, reclamación económico-administrativa ante o Tribunal Económico Administrativo Municipal (TEAM), no prazo DUN MES a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 la Lei xeral tributaria e 14 do texto refundido da Lei reguladora das facendas locais). A Coruña, 05 de febreiro de 2015. O xefe do Departamento de Recadación Asdo.: Emilio Antonio Álvarez Fachado
20/02/2015 | Administración LocalMunicipal
Noia
Secretaría
Anuncio de licitación por procedemento aberto para a adxudicación de subministración

1. Entidade adxudicadora: Concello de Noia - Descrición: SUBMINISTRACIÓN, CONSONTE ÓS PREGOS DE PRESCRICIÓNS TÉCNICAS, DE FORXADO DE LOUSA ALVEOLAR, VIGAS, PILARES E VAINAS DE CIMENTACIÓN PREFABRICADOS DE FORMIGÓN AUTOCOMPACTABLE PARA A OBRA “REFORMULACIÓN DUN ÁMBITO PÚBLICO. INTERVENCIÓN NA RÚA XUÍZ FALCONE. DOBRE ESPAZO-DOBRE RÚA”. – Nomenclatura: CPV 45223500-1 Estructuras de hormigón armado – Lugar de execución: R/ Xuíz Falcone, 15200, Noia, A Coruña – Prazo de execución: 60 días naturais – Tramitación urxente – Procedemento aberto – Multiplicidade de criterios de adxudicación. – Base de licitación: 139.488,12 €+29.292,51 €=168.780,63 € – Revisión de prezos: non procede. – Provisional: Non – Definitiva: 5% do importe de adxudicación excluído o IVE. – Secretaría Municipal e Perfil do Contratante (www.noia.es) – Rúa Rosalía de Castro, 2.15200 Noia (A Coruña) 981842100 7. Clasificación: Non 8. Criterios de adxudicación: puntuación máxima 100 puntos.1.- REFERENCIAS TÉCNICAS (MÁXIMO DE 30 PUNTOS) a) Plan de control de calidade (cláusula 5.8. B): Ata 5 puntos b) Esquema do Plan de seguridade e saúde (cláusula 5.8. C): Ata 5 puntos c) Memoria explicativa: (claúsula 5.8. D): ata 20 puntos 2.- PROPOSICIÓN ECONÓMICA E PRAZO DE ENTREGA (cláusula 5.9) Máximo 70 puntos: Por debaixo do límite do 15% consideraranse anormais ou desproporcionadas as ofertas, e estarase ao previsto no art.152.2. 3 e 4 do TRLCSP. A valoración da oferta realizarase mediante o programa de Valoración de ofertas Económicas en Contratos e Concursos elaborada pola USC, da Deputación da Coruña publicada na páxina www.dicoruna.es/valoracion/. A proposta de redución do prazos de execución que oferten os contratistas, de conformidade co PCAP, debe facerse en días naturais. Outorgarase 2 puntos por día descontado, ata un máximo de dez días, dez puntos. – Data límite: 8 días naturais a contar desde o día seguinte ao da publicación do presente anuncio no BOP – Documentación a presentar e lugar: Cláusula 5 e 6 do Prego de Cláusulas Administrativas Particulares.10. Apertura de ofertas: A data e hora de apertura do sobre B e C (acto público) será anunciada previamente no Perfil do Contratante nos termos sinalados no Prego de Cláusulas Administrativas Particulares.11. Gastos de publicación de anuncios de licitación e adxudicación: por conta do adxudicatario, ata un máximo de 1.000,00 € Noia, a 17 de febreiro de 2015. O alcalde Asdo. Rafael García Guerrero
20/02/2015 | Administración LocalMunicipal
Carballo
Liquidacións de taxas lixo comercial (relación LXC14/01-altas lixo comercial)

CITACIÓN POR COMPARECENCIA (ART.112 L. X. T.58/2003) NOTIFICACION POR COMPARECENCIA DE LIQUIDACIONS EN CONCEPTO DE LIXO COMERCIAL CORRESPONDENTES Á RELACIÓN LXC14/01-ALTAS LIXO COMERCIAL. Intentada por dúas veces a notificación das liquidacións correspondentes a LIXO COMERCIAL (relación LXC14/01-ALTAS LIXO COMERCIAL), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuíntes que mais abaixo se relacionan, sen que poidesen ser relizadas por causas non imputables a esta Administración, cítase aos interesados para que comparezan nas oficinas dos Servizos económicos (xestión tributaria) deste Concello, sitas no terceiro andar do Concello (praza do Concello número 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “LIXO COMERCIAL”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a todos os efectos legais ao día seguinte ao do vencimento do sinalado no prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o su dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na seción terceira do capítulo II do Título III (artigos 109-112), da Lei 58/2003, xeral tributaria. Carballo, 13 de febreiro de 2015. O alcalde Asdo.: D. Evencio Ferrero Rodríguez
20/02/2015 | Administración LocalMunicipal
Ferrol
Tesourería-Recadación
Edicto de notificación por comparecencia de resolución

EDICTO DE NOTIFICACIÓN POR COMPARECENCIA DE RESOLUCIÓN Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, xeral tributaria, ó obrigado tributario ou ó seu representante que a continuación se sinala, para que, compareza nas oficinas do servizo de recadación do Concello de Ferrol, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol, O alcalde José Manuel Rey Varela
20/02/2015 | Administración LocalMunicipal
Narón
Intervención
Edicto de notificación por comparecencia

EDICTO NOTIFICACIÓN POR COMPARECENCIA Intentada sin éxito, ao interesado que a continuación se relaciona, a notificación da resolución do concelleiro delegado de xestión presupostaria: Publícase a presente notificación en cumprimento do establecido no artigo 59 apartado 5 Lei 30/1992, de 26 de novembro, de réxime xurídico das administracións públicas e do procedemento administrativo común e no artigo 112 da Lei 58/2003, de 17 de decembro, xeral tributaria, citando por comparecencia á persoa citada anteriormente e sinalando que o texto íntegro da notificación atópase a súa disposición na Intervención Xeral do Concello de Narón, planta nº 4 da Casa do Concello, Praza de Galicia, 1 Narón, en horario de luns a venres de 8.30 a 13.30 horas. A comparecencia deberá producirse no prazo de 15 días naturales, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado. De acordo co artigo 112.3 da Lei xeral tributaria cando o inicio dun procedemento ou calquera dos seus trámites se entendan notificados por non comparecer o obrigado tributario ou o seu representante, teráselle por notificado das sucesivas actuacións e dilixencias do devandito procedemento, e manterase o dereito que lle asiste a comparecer en calquera momento deste. Narón, 02 de febreiro de 2015. O alcalde José Manuel Blanco Suárez
20/02/2015 | Administración LocalMunicipal
Malpica de Bergantiños
Secretaría
Aprobación inicial da modificación das bases de execución do orzamento ( prorrogado do ano 2014) do Concello de Malpica de Bergantiños

En sesión extraordinaria celebrada o día 13 e febreiro de 2015 o pleno deste concello acordou aprobar inicialmente o expediente de modificación das bases de execución do orzamento (prorrogado do ano 2014) co obxecto de introducir un novo apartado relativo á facturación electrónica. Consonte ao disposto no art.169.1 do TRLFL exponse ao público o dito expediente durante 15 días, durante os cales os interesados poderán formular reclamacións. Trascorrido o devandito plazo, o expediente considerarase definitivamente aprobado se durante o citado prazo non se tiveran presentado reclamacións. De existir reclamacións, o Pleno disporá do prazo dun mes para resolvelas. Malpica de Bergantiños, 18 de febreiro de 2015. O alcalde Asdo./Eduardo José Parga Veiga
20/02/2015 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia (providencias de prema)

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, do 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS, contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. INTERESADOS E ACTOS ADMINISTRATIVOS A NOTIFICAR: ACTO A NOTIFICAR: PROVIDENCIA DE PREMA OFICINAS DE ATENCIÓN AO PÚBLICO: A Coruña, 3 de febreiro de 2015. O xefe do Servizo Justo Real Iglesias